ROMÂNIA
JUDEŢUL PRAHOVA
ORAŞUL BOLDEŞTI-SCĂENI
CONSILIUL LOCAL
HOTĂRÂRE
privind schimbarea  temporară a destinației imobilului înscris în C.F. nr. 22070  Boldeşti-Scăeni, nr.cadastral 22070-C3, din Sală de sport în Centru de vaccinare, pe perioada desfășurării campaniei de vaccinare împotriva Covid-19

Având în vedere:
·  Referatul de aprobare înregistrat sub  nr. 1460/20.01.2021 prin care primarul oraşului Boldeşti-Scăeni propune  schimbarea  temporară a destinaţiei imobilului înscris în C.F. nr. 22070  Boldeşti-Scăeni, nr. cadastral 22070-C3 din Sală de sport în Centru de vaccinare, pe perioada desfășurării campaniei de vaccinare împotriva Covid-19;
· Raportul compartimentului de specialitate înregistrat sub nr.1461/20.01.2021;
· Extrasul de Carte funciară pentru numărul cadastral 22070;
· Adresa nr. 102/19.01.2021 din partea Liceului Tehnologic „Teodor Diamant”;
· H.G.R. nr.1031/2020 privind Strategia de vaccinare împotriva COVID-19 în România;
· Dispozițiile pct.VII din Ordinul comun nr. 2.171/181/M223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19;
· Hotărârea de Guvern nr. l359/2001 privind atestarea domeniului public al judeţului Prahova precum şi al municipiilor, oraşelor şi comunelor din judeţul Prahova, Anexa 6, poziţia nr. 43, 
· Avizul secretarului general al oraşului înregistrat sub nr.1463/20.01.2021;
În baza avizului Comisiei de specialitate  nr. 2 – administrarea domeniului public şi privat, gestionarea serviciilor de interes local;
În temeiul art. 129, alin. (2), lit. „c” şi lit. „d”, alin. 7 lit. „c”, şi al art. 196 alin. (1) lit. „a” din OUG nr. 57/2019 privind Codul administrativ,
Consiliul Local al oraşului Boldeşti-Scăeni adoptă prezenta hotărâre:
Art.1. Se aprobă schimbarea temporară a destinației imobilului înscris în C.F. nr. 22070  Boldeşti-Scăeni, nr. cadastral 22070-C3, str. Bucovului, nr. 6, din Sală de sport în Centru de vaccinare, pe perioada desfășurării campaniei de vaccinare împotriva Covid-19.
Art.2. Cu ducere la îndeplinire a prezentei se încredinţează primarul oraşului prin Direcţia de Asistenţă Socială şi Serviciul Patrimoniu Local.
Art.3. Prezenta hotărâre se comunică Direcţiei de Asitenţă Socială, Serviciului Patrimoniu Local, Liceului Tehnologic „Teodor Diamant” şi Comitetului Judeţean pentru Situaţii de Urgenţă Prahova şi se aduce la cunoştinţă publică prin publicarea pe pagina de internet pbs.infoprimarie.ro.
                      
PREŞEDINTE DE ŞEDINŢĂ,                                        
    TĂNĂSESCU STELIAN HORAŢIU                            CONTRASEMNEAZĂ

                                                                                           TUDOR FLORINA NELI

            R O M Â N I A
            JUDEŢUL  PRAHOVA
            ORAŞUL BOLDEŞTI - SCĂENI        
            CONSILIUL  LOCAL
Nr.1463/20. 01.2021


A  V  I  Z
===========

· asupra proiectului de hotărâre privind schimbarea  temporară a destinației imobilului înscris în C.F. nr. 22070  Boldeşti-Scăeni, nr. cadastral 22070-C3, din Sală de sport în Centru de vaccinare, pe perioada desfășurării campaniei de vaccinare împotriva Covid-19

Subsemnata Tudor Florina Neli, secretar al oraşului Boldeşti-Scăeni, analizând proiectul de hotărâre privind schimbarea  temporară a destinației imobilului înscris în C.F. nr. 22070  Boldeşti-Scăeni, nr. cadastral 22070-C3, din Sală de sport în Centru de vaccinare, pe perioada desfășurării campaniei de vaccinare împotriva Covid-19, am constatat următoarele :	
Potrivit dispoziţiilor Capitolului VII punctul 2 din Normele privind autorizarea, organizarea și funcționarea centrelor de vaccinare împotriva COVID-19, aprobate prin Ordinul comun nr. 2.171/181/M223/4.380/2020 pentru schimbarea destinaţiei spaţiului în care vor funcţiona centrele de vaccinare sunt necesare: acordul deţinătorului/administratorului acestuia, pe baza căruia se emite hotărârea comitetului judeţean/al municipiului Bucureşti pentru situaţii de urgenţă.
Astfel, potrivit dispoziţiilor art. 287 din OUG nr. 57/2019 privind Codul administrativ, consiliile locale, în calitate de autorităţi deliberative,  exercită dreptul de proprietate publică a unităţilor administrativ-teritoriale.
	Pe cale de consecinţă, consider că aprobarea schimbării de destinaţie a imobilului Sală se sport, care face parte din proprietatea publică a oraşului, este de competenţa consiliului local.
Faţă de cele de mai sus şi în conformitate cu prevederile art. 243, alin. (1)  lit.”a” din OUG nr. 57/2019 privind Codul administrativ, avizez favorabil acest proiect de hotărâre.



SECRETAR GEGENERAL,
TUDOR FLORINA NELI

	







Nr.1460/20.01.2021
REFERAT

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind schimbarea  temporară a destinației imobilului înscris în C.F. nr. 22070  Boldeşti-Scăeni, nr. cadastral 22070-C3, din Sală de sport în Centru de vaccinare, pe perioada desfășurării campaniei de vaccinare împotriva Covid-19”.
În baza OUG nr. 57/2019 privind Codul administrativ,  a HG nr. 1031/2020 privind aprobarea Strategiei de vaccinare împotriva Covid-19 şi a Ordinului comun nr. 2.171/181/M223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19, vă prezint următoarele:
Strategia de vaccinare împotriva COVID-19 în România stabileşte viziunea, principiile şi modul de acţiune pentru administrarea în România a vaccinurilor autorizate de către Agenţia Europeană a Medicamentului. Prin această strategie, România îşi propune să asigure accesul la vaccinarea împotriva COVID-19 în condiţii de siguranţă, eficacitate şi echitate pentru prevenirea infecţiei cu SARS-CoV-2 şi limitarea pandemiei de COVID-19 pe teritoriul ţării.
În implementarea strategiei se vor avea în vedere aspecte-cheie, printre care, şi asigurarea cadrului juridic pentru organizarea, funcţionarea şi avizarea centrelor de vaccinare fixe şi mobile, în procedură accelerată.
Organizarea campaniei de vaccinare presupune, în primul rând, identificarea spaţiilor destinate acestor centre care să permită distanţarea fizică, şi anume unităţi sanitare, cabinete medicale, ambulatorii de specialitate şi alte locaţii.
În oraşul Boldeşti-Scăeni există imobilul, Sala de sport, situat în Boldeşti-Scăeni, strada Bucovului, nr. 6, care, în urma unor amenajări după mpdelul dat în anexa nr. 5 la Ordinul 2171/2020, poate asigura cerinţele organizării unor centre pentru vaccinare.
Potrivit dispoziţiilor cap. VII din Ordinul comun nr. 2.171/181/M223/4.380/2020 pentru stabilirea Normelor privind autorizarea, organizarea și funcționarea centrelor de vaccinare împotriva COVID-19 cerinţele pentru autorizarea temporară a centrelor de vaccinare sunt:
Schimbarea temporară a destinaţiei spaţiilor în structuri medicale - centre de vaccinare. Pentru schimbarea destinaţiei spaţiului în care vor funcţiona centrele de vaccinare sunt necesare: acordul deţinătorului/administratorului acestuia, pe baza căruia se emite hotărârea comitetului judeţean/al municipiului Bucureşti pentru situaţii de urgenţă.
Obţinerea avizului temporar de la direcţia de sănătate publică judeţeană sau a municipiului Bucureşti pentru perioada derulării campaniilor de vaccinare.
Prin adresa nr. 102/19.01.2021 conducerea Liceului Tehnologic „Teodor Diamant” face cunoscut faptul că în cadrul consiliului de administraţie s-a decis schimbarea temporară a destinaţiei Sălii de sport în centru zonal de vaccinare anti-covid.
Faţă de cele mai sus prezentate  supun  consiliului local aprobarea propunerii de schimbare  temporară a destinaţiei imobilului, Sală de sport, situat pe strada Bucovului, nr. 6, în Centru de vaccinare, pe perioada desfășurării campaniei de vaccinare împotriva Covid-19. 
În speranţa aprobării, vă mulţumesc anticipat!
	PRIMAR,
BUCUROIU CONSTANTIN




Consiliului Local al Oraşului Boldeşti-Scăeni

Nr. 1461/20.01.2021


RAPORT DE SPECIALITATE


Subsemnatul Iamandi Ion, şef serviciu administraţie, analizând proiectul de hotărâre privind schimbarea  temporară a destinației imobilului înscris în C.F. nr. 22070  Boldeşti-Scăeni, nr.cadastral 22070-C3, din Sală de sport în Centru de vaccinare, pe perioada desfășurării campaniei de vaccinare împotriva Covid-19, am constatat următoarele:
Prin HG nr. 1031/2020 s-a aprobat Strategia de vaccinare împotriva Covid-19, iar prin Ordinul comun nr. 2.171/181/M223/4.380/2020 au fost stabilite Normele privind autorizarea, organizarea și funcționarea centrelor de vaccinare împotriva COVID-19. Potrivit reglementărilor amintite, se asigură accesul la vaccinarea împotriva COVID-19 în condiţii de siguranţă, eficacitate şi echitate pentru prevenirea infecţiei cu SARS-CoV-2 şi limitarea pandemiei de COVID-19 pe teritoriul ţării, şi implicit al oraşului Boldeşti-Scăeni.
În cadrul Strategiei de vaccinare sunt cuprinse şi UAT-urile ca structuri locale cu atribuţii în asigurarea bunei funcţionări a campaniei de vaccinare împotriva COVID-19.
Organizarea campaniei de vaccinare presupune, în primul rând, identificarea spaţiilor destinate amenajării unor centre care să permită distanţarea fizică, şi anume unităţi sanitare, cabinete medicale, ambulatorii de specialitate şi alte locaţii. 
Pentru oraşul Boldeşti-Scăeni amenajarea unui centru de vaccinare, care să întrunescă cerinţele legale, se poate face în imobilul Sală de sport situat pe strada Bucovului, nr. 6, în incinta Liceului Tehnologic „Teodor Diamant’.
Cerinţele pentru autorizarea temporară a centrelor de vaccinare sunt prevăzute la Capitolul VII din Norme, şi se referă, printre altele, la  schimbarea temporară a destinaţiei spaţiilor în structuri medicale - centre de vaccinare şi la obţinerea avizului temporar de la direcţia de sănătate publică judeţeană sau a municipiului Bucureşti pentru perioada derulării campaniilor de vaccinare.
Pentru schimbarea destinaţiei spaţiului în care va funcţiona centrul de vaccinare este necesar acordul deţinătorului/administratorului acestuia, pe baza căruia se emite hotărârea comitetului judeţean pentru situaţii de urgenţă. 
Având în vedere calitatea consiliului local de administrator al bunurilor din domeniul public şi privat al oraşului, coroborat cu dispoziţiile art. 129, alin. 2 lit „d” alin. 7 lit. „c” din OUG nr. 57/2019 privind Codul administrativ, consider că, în procedură accelerată, acesta îşi poate da acordul pentru schimbarea temporară a destinaţiei din Sală de sport în centru de vaccinare a imobilului sus menţionat astfel încât să se  asigure cadrul juridic necesar organizării, funcţionării şi avizării centrului de vaccinare.
Faţă de cele mai sus precizate consider că iniţierea proiectului de hotărâre sus amintit este necesară şi oportună.

ÎNTOCMIT,
IAMANDI ION

